Belemniten

De Belemniten (Belemnoidea) sünd en vun de gröttsten Gruppen vun fossile Koppfööt (Cephalopoda). Se leven vun’n Unnerkarbon (Mississipium) bit to dat Enne vun de Kried, also vun vör bi 359 bit vör 65 Mio. Johre. Ehre fossilen Binnenskelette weert ok „Dunnerkiele“ oder „Düvelsfinger“ nömmt. Utsehn hefft se liek as de hüdigen Pieldintenfische. Se harrn tein Fangarms un een Dintenbüdel. Man an de Arms seten keen Suugproppens an, man Hakens. Utspunnen hefft se sik wohrschienlich ut de Bactriten, just so, as de Ammoniten. In dat Mesozoikum weern se so begäng, datt se hüdigendags to’n Deel as Leddfossilien bruukt weern könnt. Wohrschienlich leven de Belemniten in Swarms an de Seeküsten nich wiet unner Water. 

 Systematik 
duum|Fossilen Dunnerkiel oder Düvelsfinger
duum|Mineraliseerte Belemnitenrostren un Rostrenstücke ut Unner- un Middeljura
 Aulacocerida
 Belemnitida
 Belemnotheutis
 Diplobelida
 Phragmoteuthida

 Literatur 
 Ulrich Lehmann, Gero Hillmer: Wirbellose Tiere der Vorzeit. Leitfaden der systematischen Paläontologie der Invertebraten. 3. Uplage, eenmol dörkeken un wieter maakt, Enke, Stuttgart 1991, ISBN 3-432-90653-6.
Rudolf Schlegelmilch: Die Belemniten des süddeutschen Jura. Ein Bestimmungsbuch für Geowissenschaftler und Fossiliensammler. Gustav Fischer, Stuttgart u. a. 1998, ISBN 3-437-25526-6.

 Weblenken 



Kategorie:Dintenfische
Kategorie:Utstorven